Jean Boch-Buschmann

De Jean François Nicolas Boch-Buschmann, gebuer den 9. Mäerz 1782 op de SiwebuerenNeyen 1860, S. 81, cf. Literatur. an do gestuerwen den 9. Februar 1858,Lauer 1955, S. 339, a Killy 1995, S. 593, cf. Literatur. war en Industriellen a Politiker.

Hie war de Jong vum Pierre-Joseph Boch (1737–1818) an der Antoinette Nothomb (1752–1805).

Vun 1829 bis 1838 a vun 1844 bis 1853 huet hien d'Faïencefabréck op de Siwebueren geleet.Septfontaines. Ein Nachtrag zur Geschichte Septfontaines In: A-Z: Luxemburger illustrierte Wochenschrift vum 9. Mee 1937, S. 6. BNL

Den 11. Mee 1848 gouf hien als SuppléantPublication du nom des personnes qui ont été élues comme députés et suppléants à l'Assemblée constituante allemande à Francfort. Mémorial Nunner 45 vun 1848, S. 341-342. an d'Frankfurter Nationalversammlung gewielt. Nodeem de Jean-Jacques Willmar als Deputéierten an der Frankfurter Nationalversammlung zeréckgetrude war fir President vum Regierungsconseil vun der Regierung Willmar ze ginn, gouf de Jean Boch-Buschmann den 3. Januar 1849 säin Nofollger.A. Calmes: La création d'un Etat (1841-1847). 2e édition. Luxembourg 1983, S. 254s.Gottfried Fittbogen: Der luxemburgische Dichter und Politiker Karl Théodor André. In: Jonghemecht Nr. 1/2 vum Januar/Februar 1939, S. 10. BNL

1850 war hie Grënnungsmember vun der Société des sciences naturelles, där hiren éischte President hie gouf (1850-1857).J.A. Massard: Les origines de la Section des Sciences de l'Institut grand-ducal. In: Institut grand-ducal, Section des sciences naturelles, physiques et mathématiques, 1850-2000: Les sciences à l'aube du 21e siècle. Cycle de conférences du 12 octobre au 21 décembre 2000 au Centre Universitaire de Luxembourg. Luxembourg 2000, S. 11ss.

 No him benannt 
 An der Stad Lëtzebuerg ass am Quartier Rollengergronn eng Strooss no him benannt: rue Jean-François Boch (L-1244); se verleeft parallel mat der rue de Rollingergrund vun der Stäreplaz bis op d'place Maurice Pescatore.
 De Centre Culturel am Rollengergronn ass och no him benannt.

Kuckt och
Famill Boch

 Literatur 
Desens, R. (1998): Villeroy & Boch. Ein Vierteljahrtausend europäische Industriegeschichte 1748-1998. Mettlach, Villeroy & Boch-Aktiengesellschaft, 192 S.
Killy, W. (Hrsg.) (1995): Deutsche Biographische Enzyklopädie (DBE). Bd. 1. K.G. Saur, München, 642 S. (Boch-Buschmann, S. 593).
Lauer, W. (1955): J. Fr. N. Boch-Buschmann. Neue Deutsche Biographie, 2, S. 339-340.
Neyen, A. (1860): Biographie Luxembourgeoise. Histoire des hommes distingués originaires de ce pays considéré à l'époque de sa plus grande étendue ou qui se sont rendus remarquables pendant le séjour qu'ils y ont fait. Tome 1. Luxembourg, P. Bruck, 480 S. (J. F. N. Boch: S. 81-88).
Schötter (1875): Boch-Buschmann, Johann Franz Nicolaus. In: Allgemeine Deutsche Biographie (ADB). Band 2, Duncker & Humblot, Leipzig, S. 760-761. ADB
Thill, H. (1958): Centenaire de la mort de M. Boch-Buschmann, 1er président de la Société des Sciences naturelles du Luxembourg (1782-1858). Archives de l'Institut grand-ducal de Luxembourg, Section des Sciences naturelles physiques et mathématiques, N.S. 25, S. 53-57.

Kategorie:Gebuer 1782
Kategorie:Gestuerwen 1858
Kategorie:Lëtzebuergesch Industrieller
Kategorie:Lëtzebuergesch Deputéiert an der Frankfurter Nationalversammlung
Kategorie:Membere vun der Section des sciences naturelles, physiques et mathématiques vum Institut grand-ducal
Kategorie:Famill Boch
Kategorie:Persounen, no deenen eng Struktur zu Lëtzebuerg genannt ass